Segona visita al setembre de l’Ecoparc mòbil a Burjassot
2025-07-24

Al setembre, l’Ecoparc mòbil de l’Emtre visitarà per segona vegada Burjassot. Després d’una primera visita a principi de mes, l’Ecoparc tornarà del 28 al 30 de setembre en la seua ubicació habitual, en l’aparcament de les Palmeres, al costat del Mercat Municipal l’Almara.

Al llarg de tot el 2020 Burjassot està comptant amb la vista d’un dels Ecoparcs mòbils de l’Emtre gràcies al treball de l’Oficina de Sostenibilitat Local, coordinada des de l’àrea de Transició Ecològica per l’alcalde de Burjassot, Rafa García.

L’Ecoparc estarà a Burjassot, tal com s’ha assenyalat, del 28 al 30 de setembre, i el seu horari serà de 10.00 a 14.00 hores i de 16.00 a 19.00 hores.

Les veïnes i els veïns de Burjassot podran depositar en l’Ecoparc xicotets electrodomèstics que tenen a casa i que ja no funcionen, pintures, dissolvents o càpsules de café, entre altres elements, com ara llibres i revistes, piles, termòmetres, oli de motor i de cuina, reactius de laboratori, aerosols, aparells electrònics, bombetes, cartutxos d’impressores, telèfons mòbils i carregadors, bateries, DVD/CD o envasos contaminants, entre altres.